ПРЕДЛОЖЕНИЕ


Относно: Приемане на размера за такса битови отпадъци в промили за 2021г. съгласно Приложения с № №1 и 2.


	УВАЖАЕМИ ДАМИ И ГОСПОДА,

	В съответствие с изискванията на Закона за управление на отпадъците (ЗУО) и Закона за местните данъци и такси (ЗМДТ), община Горна Малина предоставя на населението услугите по чл. 62 включващи: събиране на битовите отпадъци и транспортирането им до инсталации и съоръжения за третирането им,  третиране на битови отпадъци, в Регионално депо за битови отпадъци – Горна Малина и за поддържане на чистотата на уличните платна, площадите, алеите, парковите и другите територии от населените места и селищните образувания в общината, предназначени за обществено ползване.
	Съгласно чл.3, т.6 от Закона за опазване на околната среда (ЗООС), един от основните принципи за опазване на околната среда е „Замърсителят плаща“, което означава, че приходите от такса битови отпадъци по Закона за местните данъци и такси (ЗМДТ), трябва да покриват разходите за тези услуги. Границите на районите и видът на предлаганите услуги, както и честотата на сметоизвозване са определени със заповед № 292 от 29.10.2019г. на Кмета на община Горна Малина на основание чл.63, ал.2 от Закона за местните данъци и такси (ЗМДТ).
	Заложеният от законодателите прогресивен ръст на отчисленията по чл. 64 от Закона за управление на отпадъците (ЗУО) довежда до увеличение на такса битови отпадъци. Нормативно наложени отчисления, които трябва да стимулират депонирането на по-малко отпадъци, оскъпяват разходите по обезвреждане на отпадъците на общините.
	Промяната на размера на отчисленията за обезвреждане на отпадъци на регионално депо за неопасни отпадъци за всеки тон депониран отпадък в депата е за 2013г. e 15,00лв./т.; за 2014г. е 22,00лв./т. ; за 2015г. е 28,00лв./т.; за 2016г. е 36,00лв./т.; за 2017г. е 40,00лв./т.; за 2018г. е 45,00лв./т.; за 2019г. е 57,00лв./т.; а за 2020г. e 69,00лв./т., за 2021г. се очаква да бъде 82,00лв./т. и всяка следваща е 95,00лв./т.
	Увеличаване на размера за такса битови отпадъци в промили за 2021г. се налага поради увеличение с 13 % на размера на отчисленията за обезвреждане на отпадъци на регионално депо за неопасни отпадъци.
На основание гореизложеното и във връзка с чл.21 ал.1, т.7 от ЗМСМА вр.чл.66  от ЗМДТ, предлагам Общинският съвет да вземе следното решение: 

Определя и приема размера за такса битови отпадъци в промили върху данъчната оценка на имота за физически лица и върху по-високата стойност между отчетната стойност на имота и данъчната оценка на имота за юридически лица за жилищни и нежилищни имоти за 2021г. съгласно Приложения №1 и  №2.

Приложение:   Приложения с № №1 и 2



МОТИВИ

към Предложението за приемане на размера за такса битови отпадъци в промили за 2021г.

	Причини, които налагат приемането на размера за такса битови отпадъци в промили  за 2021г.:
	Заложеният от законодателите прогресивен ръст на отчисленията по чл. 64 от Закона за управление на отпадъците (ЗУО) довежда до увеличение на такса битови отпадъци. Нормативно наложени отчисления, които трябва да стимулират депонирането на по-малко отпадъци, оскъпяват разходите по обезвреждане на отпадъците на общините.
	Промяната на размера на отчисленията за обезвреждане на отпадъци на регионално депо за неопасни отпадъци за всеки тон депониран отпадък в депата е за 2013г. e 15,00лв./т.; за 2014г. е 22,00лв./т. ; за 2015г. е 28,00лв./т.; за 2016г. е 36,00лв./т.; за 2017г. е 40,00лв./т.; за 2018г. е 45,00лв./т.; за 2019г. е 57,00лв./т.; а за 2020г. e 69,00лв./т.,  за 2021г. се очаква да бъде 82,00лв./т. и всяка следваща е 95,00лв./т.
	Увеличаване на размера за такса битови отпадъци в промили за 2021г. се налага поради увеличение с 13 % на размера на отчисленията за обезвреждане на отпадъци на регионално депо за неопасни отпадъци.
1. Цели, които се поставят с предложения Проекта за приемането на размера за такса битови отпадъци в промили  за 2021г.
Необходимостта и целта на приемането на размера за такса битови отпадъци в промили  за 2021г., е справедливо определяне на местна такса битови отпадъци. С увеличаване на размера на таксата битови отпадъци в частта за третиране на битовите отпадъци в съоръжения и инсталации ще се постигне компенсиране на увеличението с 13 % (от 69,00лв./т. на 82,00лв./т.) на размера на отчисленията за обезвреждане на отпадъци на регионалното депо за неопасни отпадъци.
2. Финансови и други средства, необходими за прилагане на новата уредба:
Приемането на размера за такса битови отпадъци в промили  за 2021г., няма да е свързано с допълнителни финансови средства от бюджета на общината, както и с ангажирането на допълнителни човешки ресурси.
3. Очаквани резултати от прилагането, включително финансовите, ако има такива:
Привеждане на размера на такса битови отпадъци е в пълна степен на съответствие с действащата нормативна уредба и останалите нормативни актове от по-висока степен.
4. Анализ на съответствие с правото на Европейския съюз:
Приемането на размера на такса битови отпадъци е в пълно съответствие с европейското законодателство, спазвайки в пълнота разпоредбите и целите на националното и местно законодателство.

